Alexandr Nikolayevich Skryabin

Alexandr Nikolayevich Skryabin (n. 6 di januaro 1872, m. 27 di aprilo 1915) esis Rusiana pianisto e kompozisto.

Ilua patro esis diplomacisto. Il havis intereso pri muziko e partikulare la piano ye frua evo, e studiis ye la Konservatorio di Moskva, ube il esis gradizita en 1892. Dum plura yari il esis pianisto e docero en Moskva; pose il facis turi en Europa ed Usa, pleante e kompozante.

En 1909 il retrovenis a Rusia. Il divenis interesata pri teozofio, ed ilua idei por kompozuri divenis grandioza e mistika. Famoza kompozuri de ca lasta periodo inkluzas la Poemo di extazo por orkestro, e Prometeo: la Poemo di Fairo, por piano ed orkestro; ca kompozuro anke originale inkluzis koloro-orgeno, qua produktas diversa kolori relatata a la muziko.

Kategorio:Rusiana kompozisti